มาทานเนื่องจากร้านนี้อยู่ใกล้บ้าน และบรรยากาศที่ติดริมแม่น้ำ ภายในร้านจะมีส่วนที่เป็นทั้งห้องแอร์ไม่ใหญ่มาก และ แอร์(ธรรมชาติ)ที่มีพื้นที่กว้างกว่าห้องแอร์พอสมควร แนะนำให้มาทานช่วงเย็นจะได้บรรยากาศที่ดีครับ
พนักงาน โดยรวมถือว่าบริการดี แต่มีบางคนที่หน้าตาแอบบูดบึ้งไปนิด
ส่วนอาหารที่สั่งไปวันนี้ มี
 - ยำ3ทัพ (250฿) มีกุ้ง ปลาหมึก หอยนางรมสด พร้อมเครื่องเคียง (กระเทียม หอม ผักต่างๆ) รสชาติถือว่าโอเคเลยครับ แต่ว่าต้องระวังเรื่องความสดของหอยด้วย ไม่งั้นก็อาจท้องเสียได้
 - ปลาสำลียำมะม่วง (350฿) จานนี้ถือว่าอร่อยเลยครับ ปลาตัวใหญ่ดี น้ำยำที่ราดปลาก็โอเคเลย
 - กุ้งแม่น้ำนึ่งกระเทียม (900฿/กก.) สั่งมาครึ่งโลครับ รสชาติกลางๆ แถมหัวกุ้งใหญ่ เนื้อกุ้งน้อยไปครับ
 - แกงจืดรวมมิตรทะเล (100฿) ถือว่าโอเคเลยครับ รสชาติดี ให้กุ้ง ปลาหมึก หอย มาเยอะดีถ้าเทียบกับราคา